# ­PROGRAMA

**11:55 h** Entrada del seguici i formació de la mesa presidencial.  
Interpretació musical Jove Orquestra UMH.

**12:00 h** Començament de l’acte acadèmic:

Interpretació musical.

Solemne investidura com a **doctor *honoris causa***  
del **senyor Fred Wudl**.

Interpretació musical Jove Orquestra UMH.

**Lliurament dels Premis Extraordinaris de Doctorat**.  
Interpretació musical Jove Orquestra UMH.

*Laudatio* nous doctors i doctores.  
**Investidura de nous doctors i doctores**.

Discursos.  
Himne universitari. Interpretació musical Jove Orquestra UMH.

**13:30 h** Fi de l’acte.

# CERIMONIAL

**1)** L’equip de direcció i seguici es reuniran en el vestíbul a les 11:50 hores per a dirigir-se, en processó, a la sala d’actes.

**2)** Mentre entra el seguici, els presents es posaran dempeus. La Jove Orquestra UMH interpretarà *Canticorum Jubilo,* de G. F. Haendel.

Els membres del seguici ocuparan els seus llocs, es constituirà la mesa presidencial i dempeus escoltaran *Veni Creator Spiritus* (Cor UMH Ensemble Vocal Pneuma).

**3)** Acabat l’himne, el rector dirà: **“DOCTORS i DOCTORES, SEIEU I, SI HO DESITGEU, COBRIU-VOS”**.

**4)** La presidència dirà: **“S’OBRI LA SESSIÓ. HOM PROCEDIRÀ A L’ACTE D’INVESTIDURA DEL SENYOR FRED WUDL COM A DOCTOR *HONORIS CAUSA* PER LA UNIVERSITAT MIGUEL HERNÁNDEZ D’ELX. LA SECRETÀRIA GENERAL ES DIGNARÀ A ARREPLEGAR I ACOMPANYAR A AQUEST CLAUSTRE EL DOCTORAND I LA SEUA PADRINA, PROFESSORA SENYORA ÁNGELA SASTRE SANTOS”**.

La secretària general, precedida dels bidells, cercarà el doctor i la seua padrina.

**5)** Mentre entra el seguici es posaran dempeus tot el claustre i els convidats. Sonarà *Benedicat vobis*, de Haendel. El doctorand i la seua padrina, revestits de toga i musseta, precedits per la secretària general, es dirigiran al lloc reservat a aquest efecte i s’hi seuran.

**6)** El rector dirà: **“LA SECRETÀRIA GENERAL LLEGIRÀ LA RESOLUCIÓ RECTORAL DE NOMENAMENT COM A DOCTOR *HONORIS CAUSA* PER LA UNIVERSITAT MIGUEL HERNÁNDEZ D’ELX DEL SENYOR FRED WUDL”**.

**7)** La secretària general procedirà a la lectura de la resolució rectoral.

**8)** El rector dirà: **“TÉ LA PARAULA LA DOCTORA ÁNGELA SASTRE SANTOS PER A PRONUNCIAR LA *LAUDATIO*”**.

**9)** La doctora senyora ÁNGELA SASTRE SANTOS pronunciarà la *laudatio*, que acabarà dient: **“I, PER TOT EL QUE S’HI HA EXPOSAT, SOL·LICITE QUE ES PROCEDISCA A INVESTIR EL SENYOR FRED WUDL COM A DOCTOR *HONORIS CAUSA* PER LA UNIVERSITAT MIGUEL HERNÁNDEZ D’ELX”**.

**10)** El rector dirà: **“HOM PROCEDIRÀ A LA SOLEMNE INVESTIDURA COM A DOCTOR *HONORIS CAUSA* DEL SENYOR FRED WUDL”** (el doctorand, acompanyat de la seua padrina, se situarà davant del rector).

**11)** El rector dirà: **“SENYOR, JO, EL RECTOR, EN VIRTUT DE L’AUTORITAT QUE M’ESTÀ CONFERIDA, US LLIURE EL TÍTOL DE DOCTOR *HONORIS CAUSA* PER LA UNIVERSITAT MIGUEL HERNÁNDEZ D’ELX. US IMPOSE EL BIRRET LLOREJAT, SÍMBOL DISTINTIU DE L’ALT MAGISTERI ESPANYOL. PORTEU-LO SOBRE EL VOSTRE CAP COM LA CORONA DELS VOSTRES ESTUDIS I MEREIXEMENTS”** (li l’imposa).

**12)** El rector continuarà: **“LA VOSTRA PADRINA US LLIURARÀ ELS ALTRES ATRIBUTS DELS VOSTRES HONORS. EN PRIMER LLOC, REBEU EL LLIBRE DE LA CIÈNCIA I LA SAVIESA, QUE CAL QUE CULTIVEU I DIFONEU SENSE DESCANS PERQUÈ TINGUEU PRESENT QUE, PER GRANS QUE SIGUEN ELS VOSTRES TALENTS, SEMPRE HAUREU DE MANIFESTAR REVERÈNCIA, RESPECTE I TOTA CONSIDERACIÓ ALS VOSTRES MESTRES, QUE HAN SIGUT ELS VOSTRES PREDECESSORS”** (la padrina li lliurarà el Llibre de la Ciència i la Saviesa).

**“REBEU L’ANTIC ANELL, SÍMBOL DEL MATRIMONI ENTRE VÓS I EL SABER. REPRESENTA L’EMBLEMA DEL PRIVILEGI DE SIGNAR I SEGELLAR ELS DICTÀMENS, LES CONSULTES I LES CENSURES DE LA VOSTRA CIÈNCIA I PROFESSIÓ”** (la padrina li lliurarà l’anell).

**“REBEU, FINALMENT, ELS GUANTS BLANCS, SÍMBOL DE LA PURESA QUE HAN DE CONSERVAR LES VOSTRES MANS I SIGNE TAMBÉ DE LA VOSTRA ALTA CATEGORIA”** (la padrina li lliurarà els guants).

**13)** A continuació, el rector dirà: **“CONVIDE EL NOU DOCTOR *HONORIS CAUSA* A FER LA SEUA PROMESA DE FIDELITAT”**.

**14)** La secretària general llegirà la fórmula de jurament següent: **“PROMETEU PER LA VOSTRA CONSCIÈNCIA I EL VOSTRE HONOR FIDELITAT A LA UNIVERSITAT MIGUEL HERNÁNDEZ D’ELX, DEFENSAR-NE I GUARDAR-NE L’HONRA I EL PROFIT, MANTINDRE L’ORDRE DELS SEIENTS I LES ANCIANITATS, GUARDAR ELS ESTATUTS ACTUALS I FUTURS I PORTAR ELS DRETS DELS GRAUS COMPLETAMENT I NO CEDIR-LOS A NINGÚ?”**.

**15)** El doctorand dirà: **“SÍ, PROMET”**.

**16)** El rector dirà: **“EGREGI DOCTOR, US ADMET I INCORPORE EN EL COL·LEGI DELS DOCTORS I DOCTORES DE L’ACADÈMIA AMB TOTS ELS HONORS, LES LLIBERTATS, LES EXEMPCIONS I ELS PRIVILEGIS QUE GAUDEIXEN O PUGUEN GAUDIR ELS ALTRES DOCTORS EN LA UNIVERSITAT I ARREU DEL MÓN. REBEU L’ABRAÇADA DE FRATERNITAT DELS QUI S’HONREN I CONGRATULEN DE SER ELS VOSTRES GERMANS I COMPANYS”** (El rector li dona una abraçada).

**18)** El rector dirà: **“TÉ LA PARAULA L’EXCM. DOCTOR *HONORIS CAUSA*, SENYOR FRED WUDL”**.

**19)** El nou doctor *honoris causa*, Excm. Sr. Fred Wudl, pronunciarà el seu discurs.

**20)** La Jove Orquestra UMH interpretarà “1 del 2 del 63”, de Francisco Serra Martínez.

**21)** El rector dirà: **“LA SECRETÀRIA GENERAL LLEGIRÀ ELS ACORDS DE CONCESSIÓ DELS PREMIS EXTRAORDINARIS DE DOCTORAT”**.

**22)** La secretària general llegirà la resolució.

**23)** El rector dirà: **“HOM PROCEDIRÀ AL LLIURAMENT DELS DIPLOMES”**.

**24)** La secretària general cridarà els premiats i les premiades, que s’acostaran a la mesa presidencial a arreplegar els diplomes.

**25)** La Jove Orquestra UMH interpretarà “Hallelujah”, de Leonard Cohen.

**26)** A continuació, el rector dirà: **“TÉ LA PARAULA EL VICERECTOR D’INVESTIGACIÓ PER A PRONUNCIAR LA *LAUDATIO* DELS NOUS DOCTORS I DOCTORES”**.

**27)** El vicerector d’Investigació, professor Domingo Orozco Beltrán, pronunciarà la *laudatio* dels nous doctors i doctores.

**28)** El rector dirà: **“LA SECRETÀRIA GENERAL CRIDARÀ ELS NOUS DOCTORS I DOCTORES DE LA UNIVERSITAT MIGUEL HERNÁNDEZ D’ELX QUE HAN ACCEDIT AL GRAU DURANT EL CURS ACADÈMIC 2021/2022”**.

**29)** La secretària general cridarà cada padrí/padrina, que esperarà a peu d’escenari els seus doctorands i doctorandes.

**30)** Els nous doctors i doctores, amb el birret en la mà, accediran a l’escenari en ser cridats i se situaran en l’escenari al costat del seu padrí/padrina.

**31)** El rector els imposa el birret i els lliura el diploma. Els nous doctors i doctores tornen als seus seients per a fer la promesa.

**32)** El rector, adreçant-se als nous doctors, dirà: **“NOUS DOCTORS I DOCTORES, DEMPEUS. SENYORS I SENYORES, JO, EL RECTOR, EN VIRTUT DE L’AUTORITAT QUE TINC CONFERIDA, US HE LLIURAT EL TÍTOL DE DOCTOR O DOCTORA PER LA UNIVERSITAT MIGUEL HERNÁNDEZ D’ELX. US HE IMPOSAT EL BIRRET LLOREJAT, SÍMBOL DISTINTIU DE L’ALT MAGISTERI ESPANYOL. PORTEU-LO SOBRE EL VOSTRE CAP COM LA CORONA DELS VOSTRES ESTUDIS I MEREIXEMENTS”**.

**33)** A continuació, el rector dirà: **“CONVIDE ELS NOUS DOCTORS I DOCTORES A FER LA SEUA PROMESA DE FIDELITAT”**.

**34)** La secretària general llegirà la fórmula de jurament següent: **“PROMETEU PER LA VOSTRA CONSCIÈNCIA I EL VOSTRE HONOR FIDELITAT A LA UNIVERSITAT MIGUEL HERNÁNDEZ D’ELX, DEFENSAR-NE I GUARDAR-NE L’HONRA I EL PROFIT, MANTINDRE L’ORDRE DELS SEIENTS I LES ANCIANITATS, GUARDAR ELS ESTATUTS ACTUALS I FUTURS I PORTAR ELS DRETS DELS GRAUS COMPLETAMENT I NO CEDIR-LOS A NINGÚ?”**.

**35)** Els doctors i doctores diran: **“SÍ, PROMETEM”**.

**36)** A continuació el rector dirà: **“EGREGIS DOCTORS I DOCTORES, US ADMET I INCORPORE EN EL COL·LEGI DELS DOCTORS DE L’ACADÈMIA AMB TOTS ELS HONORS, LES LLIBERTATS, LES EXEMPCIONS I ELS PRIVILEGIS QUE GAUDEIXEN O PUGUEN GAUDIR ELS ALTRES DOCTORS EN LA UNIVERSITAT I ARREU DEL MÓN”**.

**37)** El rector pronunciarà el seu discurs.

**38)** Tots dempeus i en els seus llocs corresponents, el Cor de la Universitat Miguel Hernández interpretarà l’himne universitari *Gaudeamus Igitur*.

**39)** Seguidament, el rector dirà: **“S’ALÇA LA SESSIÓ”**.

**40)** Ixen els membres de la mesa presidencial i el seguici en ordre invers al d’entrada.